Regina Lemnitz

**Regina Lemnitz** (* 22. September 1946 in Berlin) is en düütsch Theaterschauspelerin, Schauspelerin, Singerin, Synchroon- un Hörspeelsnackerin. Bekannt is Lemnitz as düütsch Synchroonstimm vun Whoopi Goldberg, Kathy Bates, Roseanne Barr oder Conchata Ferrell.

## Leven
### Theater un Musical
Lemnitz hett van 1966 bit 1967 en Schauspeel-, Danz- un Gesangsutbillen an de Max-Reinhardt-Schule für Schauspiel in Berlin maakt. Af 1968 harr se mehrjohrige Engagements an lütt un groot  Theaterbühnen, dorünner an dat Stadttheater Hilmessen, an dat Staatstheater Nürnbarg, an de Münchner Kamerspelen as ok in’n Rahmen vun de Saltborger Festspelen in *[[Dantons Tod]]* ünner de Regie vun Rudolf Noelte. Todem wurr se sössmal för de Bad Hersfelder Festspelen ünner Verdrag nommen. Van 1978 bit 1990 war Regina Lemnitz Ensembleliddmaat vun de Staatliche Schauspielbühnen Berlin. Dor geev se hör Debüt as *Warja* in Tschechow sien Kummedie *[[Der Kirschgarten]]* un harr ok de Titelrull in William Martin Russell sien Een-Personen-Stück *Shirley Valentine*, mit dat se ok nah 1990 up Tournee gung. 

Siet  1968 hett Regina Lemnitz tallriek musikaalsch Hööftrullen övernommen, dorünner in *[[My Fair Lady]]*, *[[Der Mann von La Mancha (Musical)|Der Mann von La Mancha]]*, *[[Pariser Leben]]*, *[[Im weißen Rößl]]*, *[[Freudiana]]* oder *[[Die Dreigroschenoper]]*. 

### Film un Feernsehn
Parallel to hör Arbeit an dat Theater hett Lemnitz siet 1965 in verscheeden Film- un Feernsehproduktschonen mitwarkt, ünner annern in dat Kabarettprogramm *Schimpf vor Zwölf* vun de Münchner Lach- und Schießgesellschaft (1974/75), in *Wort-wörtlich* neben Dieter Hildebrandt un Werner Schneyder (1975) un in Hildebrandt sien Live-Kabarettsennen *[[Scheibenwischer (Kabarett)|Scheibenwischer]]* (1981/83). An de Siet vun Pinkas Braun un Rolf Boysen kreeg se 1971 de wievlich Hööftrull in den Feernsehfilm *Der Zeuge*. In en Verfilmung vun Gerhart Hauptmann sien Tragikummedie *[[Die Ratten]]* (1977) wurr se för de Rull vun de *Pauline Piperkarcka* besett. An de Siet vun Barbara Sukowa weer se todem in den mit den Düütschen Filmpries uttekent Autorenfilm *[[Rosa Luxemburg (Film)|Rosa Luxemburg]]* (1986) to sehn. Nah Gastupträen in *[[Liebling Kreuzberg]]* (1988–1994) oder *[[Der Landarzt]]* (1989) speel Lemnitz van 1993 bit 1995 *Fanny Ginster* in de ARD-Seepenoper *[[Marienhof (Feernsehreeg)|Marienhof]]*. 1997 kreeg se en wiedere fast Rull in 19 Folgen vun de ZDF-Dokterreeg *[[Frauenarzt Dr. Markus Merthin]]* neben Sascha Hehn. Van 1995 bit 2012 speel se as Deertendoktersche *Dr. Charlotte Roesner-Lombardi* in de Familienreeg *[[Unser Charly]]* en vun de Hööftrullen.

### Synchronisatschoon
In den düütschsprakigen Ruum is Lemnitz nich toletzt as Synchroonstimm vun internatschonal spoodriek  Schauspelerinnen bekannt. Lemnitz synchroniseer Whoopi Goldberg meest ahn Utnahm, blot in een Film wurr se wegen en Lungenentzünnen vun Marianne Groß vertreeden. Siet *[[Misery (Film)|Misery]]* (1990) is se buterdem de Stimm vun Kathy Bates un siet *[[She-Devil|Die Teufelin]]* (1989) vun Roseanne Barr, dorünner ok in de negen Staffeln umfaaten Sitcom *[[Roseanne (Feernsehreeg)|Roseanne]]* (1988–1997). 

## Utteknungen
* 2003: Nomineeren för den Düütschen Pries för Synchroon in de Kategorie *Herausragende weibliche Synchronarbeit* as Stimm vun Kathy Bates in *[[About Schmidt (Film)|About Schmidt]]*
* 2015: Synchroonsnackerpries vun de Stadt Lippstadt

## Born
* Thomas Bräutigam: *Stars und ihre deutschen Stimmen. Lexikon der Synchronsprecher.* Schüren Verlag, Berlin 2008, ISBN 3-89472-627-X.

## Weblinks
* Regina Lemnitz in de Düütsch Synchroondatei
* Ohrenbär-Porträt över Regina Lemnitz
* Indrag in de DNB
* 
* Indrag bi Filmportal.de

## Enkeld Nahwiesen